CELEX: 62015TN0070
Language: mt
Date: 2015-02-12 00:00:00
Title: Kawża T-70/15: Rikors ippreżentat fit- 12 ta’ Frar 2015 – Trajektna luka Split vs Il-Kummissjoni

13.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 118/37
            
         Rikors ippreżentat fit-12 ta’ Frar 2015 – Trajektna luka Split vs Il-Kummissjoni
   (Kawża T-70/15)
   (2015/C 118/47)
   Lingwa tal-kawża: l-Ingliż
   
      Partijiet
   
   
      Rikorrenti: Trajektna luka Split d.d. (Split, il-Kroazja) (rappreżentanti: M. Bauer, H. Freund u S. Hankiewicz, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               Tannulla d-Deċiżjoni tal-Kummissjoni C(2014) 9236 finali, tat-28 ta’ Novembru 2014, dwar il-Każ AT.40199 Il-Port ta’ Split;
            
         
               —
            
            
               tikkundanna lill-Kummissjoni għall-ispejjeż tagħha u dawk tar-rikorrenti;
            
         
               —
            
            
               tibgħat il-kawża lura lill-Kummissjoni Ewropea għal iktar investigazzjoni u deċiżjoni mill-ġdid; u
            
         
               —
            
            
               tieħu dawk ir-rimedji ġudizzjarji oħra skont kif teħtieġ il-ġustizzja.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq żball manifest fl-evalwazzjoni u żball ta’ liġi bil-ksur tal-obbligi tal-Kummissjoni fl-ittrattar ta’ lment billi jiġi evalwat b’mod żbaljat l-interess tal-Unjoni Ewropea relatat mat-tliet motivi kollha li tressqu mill-Kummissjoni.
            
         
               2.
            
            
               It-tieni motiv ibbażat fuq żball manifest ta’ evalwazzjoni u żball ta’ liġi bil-ksur tal-obbligi tal-Kummissjoni fl-ittrattar ta’ lment, b’mod partikolari fin-nuqqas li jittieħdu inkunsiderazzjoni l-kwistjonijiet rilevanti kollha ta’ liġi u ta’ fatt.